# &kwallet;i käsiraamat

&George.Staikos; &George.Staikos.mail;
&Lauri.Watts; &Lauri.Watts.mail;
George
Staikos

    &George.Staikos.mail;

Arendaja
Marek
Laane

    bald@smail.ee

Tõlge eesti keelde
&FDLNotice;
2011-08-04
1.8 (&kde; 4.7)

Turvalaegaste alamsüsteem pakub mugava ja turvalise võimaluse hallata oma paroole.

KDE
Kwallet
paroolid
vormid

## Sissejuhatus

Arvutikasutajatel on enamasti väga palju erilaadseid andmeid, osa neist üsna tundlikud. Näiteks on väga paljudes kohtades vaja anda parool. Nende meelespidamine pole alati mitte lihtne, kirjapanemine paberile või tekstifaili aga kujutab endast ohtu turvalisusele ning mitmesugused abivahendid, näiteks PGP, võivad olla üpris ebamugavad ja tüütud kasutada.

&kwallet; salvestab sinu tundlikud andmed tugeva krüpteeringuga Andmed krüptitakse Blowfishi sümmeetrilise plokkšifri algoritmiga, algoritmi võti on tuletatud parooli SHA-1 räsist ning võtme pikkus on 156 bitti (20 baiti). Laekafaili andmed räsitakse samuti SHA-1 abil ning neid kontrollitakse, enne kui andmed dešifreeritakse ja tehakse rakendustele kättesaadavaks. faili, mida saavad kasutada kõik rakendused ja mida kaitstakse sinu määratud ülemparooliga.

&kwallet; toetab mitme turvalaeka kasutamist, nii et võimalikult suure turvalisuse huvides tuleks kasutada üht turvalaegast kohalike paroolide, teist aga võrguparoolide ja vormiandmete tarbeks. Sellist käitumist saab seadistada Süsteemi seadistuste &kwallet;i moodulis. Vaikimisi salvestatakse siiski kõik ühte laekasse.

Vaikimisi on turvalaegas suletud, mis tähendab, et pead selle avamiseks andma parooli. Laeka avamise järel pääseb ligi selle sisule.

### &kwallet;i kasutamine

Kui külastad &eg; &kde; vigade registreerimise lehekülje ning sisestad seal esimest korda sisselogimisandmed, ilmub dialoog, mis pakub võimaluse salvestada parooli krüptitud turvalaekasse:

Sisselogimisteabe salvestamise päring
Sisselogimisteabe salvestamise päring

Kui soovid selle teabe salvestada, klõpsa jätkamiseks nupule Salvesta. Kui sa ei ole seni veel turvalaegast loonud, palub järgmine dialoog määrata selle parooli ning loob laeka nimega kdewallet.

Turvalaeva loomine
Turvalaeva loomine

Kui külastad järgmine kord sama veebilehte, soovib rakendus avada turvalaegast. Sisesta selle parool ja klõpsa nupule Ava.

Turvalaeka avamise päring
Turvalaeka avamise päring

See loob ühenduse rakenduse ja turvalaeka vahel, võimaldab rakendusel lugeda laekast sisselogimisandmed ning rakendada need antud veebileheküljel. Niipea kui rakendus on laekaga ühenduse loonud, rakendatakse automaatselt kogu sinna salvestatud sisselogimisteave.

## &kwalletmanager;

&kwalletmanager; täidab mitut ülesannet. Esiteks võimaldab see näha, kas mõni laegas on avatud ja kui on, siis milline, samuti seda, milline rakendus millist laegast kasutab. &kwalletmanager; võimaldab ka katkestada rakenduse ligipääsu laekale.

Selle abil saab ka süsteemi paigaldatud laekaid hallata, neid luua ja kustutada ning nende sisu (näiteks võtmeid) muuta.

&kwalletmanager;i rakenduse saab käivitada rakenduste käivitajast Rakendused Seadistused Turvalaeka haldur. Teine võimalus on käivitada &krunner; kiirklahviga &Alt;F2 ja anda seal korraldus `kwalletmanager`.

Ikoon süsteemisalves osutab sellele, et mingi laegas on avatud ( ). Kui kõik laekad on suletud, kajastab seda ka ikoon, näidates suletud laegast:

Klõps ikoonil avab &kwalletmanager;i akna, kus kõik laekad on näha ikoonidena, mis peegeldavad ka nende olekut (avatud või suletud).

### &kwalletmanager;i kontekstimenüü

Klõps hiire parema nupuga &kwalletmanager;i laekal võimaldab kasutada järgmisi käske:

Uus turvalaegas...

  Loob uue laeka. Ilmub dialoog, kuhu saab sisestada selle nime.

Return Ava...

  Avab laeka. Avamise järel näidatakse laeka sisu uues aknas, kus saab laekasse midagi lisada, sealt midagi kustutada või selle sisu muuta. Avamiseks võib ka lihtsalt teha laeka ikoonil topeltklõpsu. Kui laegas ei ole veel avatud, palutakse sul anda parool. Laekaakna kasutamist selgitatakse täpsemalt edaspidi.

Muuda parooli...

  Muudab laeka peaparooli.

Katkesta ühendus

  Katkestab rakenduse ühenduse laekaga. Parajasti ühendatud rakendused on näha alammenüüs.

&Ctrl;W Sulge

  Sulgeb laeka.

Del Kustuta

  Kustutab laeka

### Turvalaeka aken

Topeltklõps &kwalletmanager;is laeka ikoonil avab uue akna antud laeka sisuga. Laekal võib olla mitu sahtlit, kuhu saab salvestada paroolidega seotud info. Vaikimisi on laekal sahtlid nimetustega Vormi andmed ja Paroolid.

Aken koosneb kolmest osast:

- Otsingurida aktiivse laeka elementide filtreerimiseks

- Laeka sahtlite puuvaade. Puuvaate lahti- või kokkukerimiseks klõpsa sümbolitele > / v.

- Valitud sahtlikirje sisu paremal

Sahtleid saab lisada või kustutada kontekstimenüü abil, mõne sahtli valimine uuendab sahtlikirjete loendit ja kokkuvõtet. Sahtlikirje valimine uuendab kirje sisupaneeli ja võimaldab antud kirjet redigeerida.

Ka kirjeid saab luua või kustutada sahtli sisu kontekstimenüü abil.

Kõiki sahtleid ja kirjeid saab lohistada vastavalt muusse laekasse või sahtlisse. See võimaldab kasutajal mugavalt seada kokku laeka, mida siis näiteks uude keskkonda üle kanda. Näiteks võib loodud uue laeka kopeerida mälupulgale ja kanda nii üle olulisemad paroolid, et neid ka mujal viibides edukalt kasutada.

## &kwallet;i seadistamine

### Turvalaeka valikud

&kwallet; sisaldab väikest seadistuspaneeli mitme valikuga, mis lubavad häälestada &kwallet;i just vastavalt sinu vajadustele. Enamasti peaks küll väga hästi sobima ka &kwallet;i vaikeseadistused.

Kastikest märkides saab &kde; turvalaegaste süsteemi kas lubada või üldse keelata. Kui kastike on märkimata, ei ole &kwallet;i kasutamine lubatud ja seepärast ei ole ka ühelgi muul valikul mingit mõtet, samuti ei salvesta &kwallet; mingit infot ega täida sinu eest näiteks veebivorme.

#### Turvalaeka sulgemine

Suletakse, kui ei ole kasutatud:

  Aktiivne laegas suletakse pärast teatud mitteaktiivsuse perioodi. Selle valimisel saab aja määrata kastis, vaikimisi on selleks 10 minutit. Kui laegas suletakse, tuleb selle kasutamiseks anda uuesti parool.

Suletakse ekraanisäästja käivitumisel

  Laegas suletakse kohe ekraanisäästja käivitumisel. Kui laegas suletakse, tuleb selle kasutamiseks anda uuesti parool.

Suletakse, kui enam ükski rakendus seda ei kasuta

  Laegas suletakse pärast seda, kui seda kasutanud rakendused on suletud. Pane tähele, et laekad suletakse alles pärast seda, kui kõik seda kasutanud rakendused on suletud. Kui laegas suletakse, tuleb selle kasutamiseks anda uuesti parool.

#### Turvalaeka automaatne valik

Vaikimisi kasutatav turvalaegas:

  Siin saab valida vaikimisi kasutatavaturvalaeka.

Erinev turvalaegas kohalikele paroolidele:

  Märkimise korral saab valida erinev turvalaeka kohalikele paroolidele.

#### Turvalaeka haldur

Haldurit näidatakse paneelil

  Märkimisel näidatakse laekahalduri ikooni süsteemses salves.

Viimase turvalaeka sulgemisel peidetakse paneeliikoon

  Kui ühtegi laegast enam ei kasutata, eemaldatakse laekaikoon süsteemsest salvest.

Siin on ka nupp Käivita turvalaeka haldur, mis just seda teebki.

Seda nuppu näeb ainult siis, kui &kwalletmanager; ei tööta.

### Kasutamise kontroll

Sellel kaardil on ainult üks valik:

Küsitakse, kui rakendus püüab kasutada avatud turvalaegast

  Kui rakendus püüab kasutada avatud turvalaegast, antakse sellest teada.

Selle järel asub puukujuline laegaste kasutamise kontrolli vaade.

Klõps &HVNga; laeka nime ees seisval >-märgil avab puu. Siin on näha iga rakendus, mis on laegast kasutanud, ning reegel, mida oled sellisele kasutamisele määranud. Neid reegleid ei saa siin muuta ega lisada, küll saab kirje kustutada, klõpsates sellel &HPNga; ja valides käsu Kustuta või lihtsalt kirjet valides ja klahvi Del vajutades.

Rakendus, millele on lubatud ligipääs turvalaekale, saab ligipääsu kõigile sellesse salvestatud paroolidele.

### &kde; saladuse sünkroonimine

KDE saladuse sünkroonimise tööriist püüab aidata sünkroonida saladusi, näiteks paroole ja kontosse sisselogimise teavet, erinevate seadmete vahel, millel töötab KDE. See on üks uue KSecretsService'i taristu omadusi. Täpsemalt kõneleb sellest taristust KSecretsService'i lehekülg ja ka projekti teabelehekülg. Tööriist on praegu veel arendamisel.

&kde; saladuse sünkroonimine kasutab krüptograafiat saladuste turvaliseks vahetamiseks eri seadmete vahel. Seepärast võib seda kasutada ka ebaturvalise ühenduse, näiteks internetiühenduse korral.

#### Masinatevaheline sünkroonimine

Selles režiimis ei ole vajalik ligipääs mõnele tsentraliseeritud serverile. Selle asemel kasutatakse teadaolevate arvutite nimekirja. &kde; saladuse sünkroonimine käivitab saladuste vahetamise seansi iga talle teada oleva arvutiga SSH-tunneli kaudu. Kohalikud saladuste muudatused jõuavad teiste teadaolevate arvutiteni kohe, kui need tuvastatakse.

Sel juhul on vajalik võrguühendus teadaolevate seadmete vahel. &kde; saladuste sünkroonimine jätab ära sünkroonimistoimingud seadmetega, mis võrguühenduse puudumise tõttu pole kättesaadavad. Iga ühenduse korral IP-aadressi muutvate seadmete korral tuleks kasutada nimeteenust.

Märgi kaardil Üldine ära valik Automaatse sünkroonimise lubamine ja määra port, mida sinu arvuti selle teenuse huvides jälgib. Mine kaardile Arvutid ja lisa kõigi arvutite nimed ja portide numbrid, mida nad jälgivad saladuste sünkroonimiseks.

## Muud võimalused

Turvalaekaid on võimalik &kwalletmanager;i aknast lohistada näiteks faililehitseja aknasse, kus saab selle vajalikku kohta kopeerida, liigutada või linkida.

Seda võimalust saab kasutada turvalaeka salvestamiseks kaasaskantavale andmekandjale, näiteks USB mälupulgale, mis lubab paroolid tööle või puhkusereisile kaasa võtta ja nii hõlpsasti olulistele kohtadele ligi pääseda.

Tulevastes versioonides on loodetavasti juba sisseehitatud andmete hõlpsa kopeerimise või eksportimise võimalust kaasaskantavatele andmekandjatele.

## Autorid ja litsents

&kwallet; © 2003: &George.Staikos;

Dokumentatsioon ©: &Lauri.Watts; ja &George.Staikos;

Tõlge eesti keelde: Marek Laane bald@starman.ee

&underFDL; &underGPL;

&documentation.index;