# Ekraanisäästja

&Mike.McBride; &Mike.McBride.mail;
Marek
Laane

    bald@online.ee

Tõlge eesti keelde
2010-09-25
&kde; 4.5
KDE
Süsteemi seadistused
ekraanisäästja
ekraanisäästja

## Ekraanisäästja

Selles moodulis saab valida ekraanisäästja, määrata, kui kaua võtab aega selle aktiveerimine, ning määrata või eemaldada ekraanisäästjat lukustav parool.

### Ekraanisäästja valik ja seadistamine

Vasakul pool on olemasolevate ekraanisäästjate nimekiri. Ekraanisäästja saab valida lihtsalt selle nimel klõpsates. Kui oled sobiva valinud, näed paremal asuvas monitoris pisikest eelvaatlust.

Eelvaatluse aken näitab tihti ekraanisäästjat suhteliselt suuremana, kui see on tegelikult rakendatuna. See on meelega nii, sest muidu muutuksid nii väikesel alal paljud ekraanisäästja detailid täiesti arusaamatuks ja eristamatuks.

Igal ekraanisäästjal on erinevad seadistusvõimalused. Klõpsuga nupul Seadistus... avaneb dialoog, kus on näha kõik võimalikud valikud. Mõnda neist muutes näitab eelvaatluse aken vastavat tulemust.

Kui oled ekraanisäästja seadistused meelepäraseks muutnud, klõpsa nupul OK.

Klõps nupul Loobu tühistab kõik dialoogis tehtud muudatused ning toob tagasi ekraanisäästja moodulisse.

Enamiku ekraanisäästjate puhul näeb kirjeldust, autoriõigust ja teavet autori kohta otse dialoogis, mõne puhul tuleb aga klõpsata nupule Info.

Kui kõik tundub olevat meelepäraseks muudetud, saab klõpsuga nupul Test otsekohe käivitada ekraanisäästja täpselt sellisena, nagu see hiljem tegelikult välja näeb.

### Ekraanisäästja rakendumise aja, prioriteedi ja parooli määramine.

Ekraanisäästjate nimekirja all asub märkekast Käivitatakse automaatselt ning kerimiskast, mis võimaldab määrata jõudeoleku kestvuse, enne kui ekraanisäästja käivitatakse. Sellesse kasti saab sisestada suvalise positiivse väärtuse minutites.

Selle all asub märkekast Parooli nõudmine pärast. Kui see on lubatud, siis tuleb sisestada parool, kui otsustad pärast määratud aega ekraanisäästja nautimise asemel taas tööle hakata. Parool on sama, mida kasutad arvutile sisse logides. Kui märkekast on tähistamata, siis ekraanisäästjalt töölauale tagasipöördumise soovi korral parooli ei pärita.

Kui soovid, et lukustatud ekraanisäästjal töötaksid mõned interaktiivsed vidinad, näiteks märkmed või mõni mängija, siis märgi ära Vidinate lubamine ekraanisäästjal ning klõpsa nupule Seadista vidinaid... vajalike vidinate valimiseks.

### &kde;-välise ekraanisäästja kasutamine

&kde; ei takista töötamast ka muid ekraanisäästjaid. Nende kasutamiseks (näiteks xscreensaver) keela lihtsalt &kde; ekraanisäästja ja seadista muu ekraanisäästja.

### Ekraanisäästja eemaldamine ja taastamine

Kui soovid eemaldada ekraanisäästja Süsteemi seadistuste mooduli nimekirjast, tuleb ümber nimetada vastav fail.

Tegutsemine administraatorina (root) on potentsiaalselt ohtlik. See ei ole küll tõenäoline, kuid nii on võimalik tekitada süsteemile püsiv kahju.

Ole järgnevate juhiste elluviimisel väga hoolikas

Ekraanisäästja eemaldamiseks kasuta järgmisi käske:

    bash$ cd
    $KDEDIR/kde4/services/ScreenSavers
    bash$ ls

Nii näed failide nimekirja. Kindlasti paned tähele sarnasusi failinimede ja ekraanisäästjate nimede vahel. Eemaldamiseks nimeta soovitav fail lihtsalt ümber, nii et selle laiend ei oleks enam desktop.

Näide:

    bash$ cd
    $KDEDIR/share/kde4/services/ScreenSavers
    bash$ mv krandom.desktop krandom.backup

See eemaldab nimekirjast juhusliku ekraanisäästja

Muudatuste nägemiseks tuleb Süsteemi seadistused sulgeda ja uuesti käivitada.

Eemaldatud ekraanisäästja taastamiseks anna failile esialgne nimi tagasi:

    bash$ cd
    $KDEDIR/share/kde4/services/ScreenSavers
    bash$ mv krandom.backup krandom.desktop

Käivita Süsteemi seadistused uuesti ning ekraanisäästja ongi nimekirjas tagasi.

### Muud seadistused: armuaeg

Siiski on alati viis sekundit armuaega pärast ekraanisäästja töö algust ja enne seda, kui hakatakse parooli nõudma isegi juhul, kui Parooli nõudmine on lubatud.

Töölaua lukustamine käsitsi, klõpsuga &kde; paneelil asuval lukustamisikoonil põhjustab paroolikaitse kohese sisselülitumise ilma mingi armuajata.

Armuaja kestuse muutmiseks tuleb käsitsi redigeerida seadistusfaili. Seda saab teha nii:

$ `cd `~/.kde/share/config``

Nüüd ava tekstiredaktorit kasutades (antud näites &kde; tekstiredaktor &kate;) fail `kscreensaverrc`.

$ `kate `kscreensaverrc``

Leia seal kirje nimetusega LockGrace.

Kui see on olemas, saad muuta selle väärtust.

    LockGrace=3000

See kujutab endast armuaja kestust millisekundites. Väärtus 3000 tähendab näiteks kolmesekundilist armuaega. Väärtuse võib määrata 0 (armuaega ei ole) ja 300 000 (5 minutit) vahel.

Kui kirjet ei ole, lisa see lihtsalt sektsiooni lõppu.

Kõik seadistustefaili tehtud muudatused hakkavad kohe kehtima.